Daniel Vla — Ortodoxie, Tara, Romanism 


Crestinism ortodox, natiune, sfinti, eroism, istorie... 


IANUARIE 19, 2024 DE DANIELVLA 


Oficinele ecumeniste Basilica.ro si Trinitas TV si 
ziarul Lumina trambiteaza primele doua zile din 
saptamana de rugăciune cu ereticii. Tradatorul 
ecumenist, Timotei „Prahoveanul' a predicat în 
debutul acestei nefaste săptămâni la catedrala 
papistașă „Sfântul losif” din Capitală 

programul-saptamanii-de-rugaciune-cu-ereticii-pe-2024-la-bucuresti-ortodocsii-marturisitori-sa-si- 
pregateasca-arsenalul/) 

basilica.ro (https://basilica.ro/ps-timotei-prahoveanul-la-catedrala-sfantul-iosif-aproapele-ramane- 


orice-om-caruia-putem-sa-ii-facem-bine/) 


„Aproapele rămâne orice om căruia putem să îi facem bine, fără să mai așteptăm prea mult”, a spus 
joi Preasfinţitul Părinte Timotei Prahoveanul în cadrul evenimentului organizat la Catedrala 
Romano-Catolică „Sfântul Iosif” din Capitală, cu ocazia Săptămânii de rugăciune pentru unitatea 
creștinilor. 


Episcopul vicar al Arhiepiscopiei Bucureștilor a explicat textul din Evanghelia Sfântului Marcu referitor 
la cuvintele Mântuitorului despre „aproapele nostru”. 


„Se vorbeşte de 2000 de ani de aproapele nostru, Mântuitorul i-a recomandat învățătorului de Lege si ne 
recomandă şi nouă să facem asemenea celui care s-a dovedit a fi, nu celui care se credea a fi, celui căzut în mâna 
tálharilor”. 


Iubirea fata de Dumnezeu, a explicat ierarhul, „se arată mai întâi in iubirea fata de cel de alături. Desi de 
multe ori cuvintele acestea rămân doar enuntate, nu trăite. Va trebui mereu sá ne străduim să-l vedem pe 
cel de alături ca fiind aproapele nostru, nu după simpatii, nu după antipatii, nu după obârşie, nu după 
confesiune, ci privind la felul în care Mântuitorul lisus Hristos s-a purtat în vremea propovăduirii 
Evangheliei”. 


„Dacă aş putea reformula, nu m-aș întreba cine este aproapele meu, ci m-as strădui să devin aproapele 
cuiva, chiar dacă nu îi voi putea ajuta pe toţi, măcar pe unul, pe doi, sau pe trei”, a apreciat ierarhul. 


„Cel mai înalt model ni-L oferă Mântuitorul care a murit pe Cruce pentru noi, mai mare iubire decât 
aceasta nimeni nu are decât viata să şi-o pună pentru prietenii sai. Aproapele nostru nu sunt doar 
demnitarii, superiorii noştri, nu sunt doar cei de la care nădăjduim să primim ceva în schimb, aproapele 
rămâne orice om căruia putem să îi facem bine, fără să mai așteptăm prea mult şi fără să cântărim, ci 
încercând să fim oameni ai Împărăției lui Dumnezeu”, a adăugat în încheiere Episcopul vicar al 
Arhiepiscopiei Bucureştilor. 


La eveniment au participat: Secretarul de Stat pentru Culte, Ciprian Vasile Olinici, reprezentanţi ai 
Bisericilor Romano-Catolice şi Greco-Catolice, precum si ale celorlalte confesiuni creştine din Bucuresti. 


Anul acesta Săptămâna de Rugăciune pentru Unitatea Creştinilor în Bucuresti are loc în perioada 18 — 25 
ianuarie. 


19 ianuarie 2024 


A doua zi a Săptămânii de rugăciune pentru unitatea creștinilor 

Un articol de: Diac. Andrei Butu - 19 lanuarie 2024 

La Catedrala Episcopală Armeană din Bucuresti a avut loc vineri seară, 19 ianuarie 2024, cea de-a doua 
întâlnire din cadrul Săptămânii de rugăciune pentru unitatea creștinilor. Momentul de rugăciune a 
continuat cu un concert de muzică religioasă. 


La eveniment au fost prezenţi: Preasfinţitul Părinte Paisie Sinaitul, Episcop-vicar patriarhal; 
Ciprian-Vasile Olinici, secretar de stat pentru Culte; precum și reprezentanţi ai mai multor culte creştine. 


„Biserica Ortodoxă Română are o tradiţie îndelungată şi bogată de convietuire, de bună înţelegere si 
cooperare cu celelalte culte creştine aflate pe teritoriul țării noastre. Relaţiile de respect şi de înțelegere 
reciprocă, de prietenie și de cooperare dintre cultele creștine din România se bazează în principal pe o 
bogăţie spirituală comună, izvorâtă din Evanghelia Mântuitorului nostru lisus Hristos, bogăţie pe care 
cultele creștine o păstrează și o cultivă permanent în viata liturgică proprie, împreună cu tradiţiile 
specifice fiecăreia dintre ele. Întâlnirea din această seară, de la Catedrala Arhiepiscopiei Armene din 
România, pe lângă rugăciunea pentru unitatea creştină, ne oferă și posibilitatea de a medita mai atent și 
a aprecia istoria și valoarea relațiilor de secole dintre românii ortodocși şi armenii trăitori pe teritoriul 
României, atestati documentar încă din secolul al 14-lea”, a spus Preasfinţitul Părinte Paisie Sinaitul la 
finalul serii de rugăciune. 


De asemenea, ierarhul a amintit că în calendarul Bisericii noastre, la 30 septembrie, îl pomenim pe 
Sfântul Grigorie Luminătorul, Arhiepiscopul Armeniei: „Pentru noi, creştinii ortodocşi, Sfântul Grigorie 
Luminătorul, Arhiepiscopul Armeniei, cel care a răspândit lumina lui Hristos şi a convertit poporul 
armean la creştinism în anul 301, este sfântul inclus în calendarul Bisericii noastre în data de 30 
septembrie, pe care îl cinstim, în mod special, si pentru că 30 septembrie este ziua intronizarii 
Preafericitului Părinte Daniel ca Patriarh al Bisericii Ortodoxe Române în anul 2007”. 


Următoarele întâlniri din timpul ediţiei din acest an a Săptămânii de rugăciune pentru unitatea 
creştinilor se vor desfășura la Biserica Evanghelică Luterană Germană C.A. (20 ianuarie), Catedrala 
Episcopală Greco-Catolică „Sfântul Vasile cel Mare” (22 ianuarie), Biserica Reformată Calvineum (23 
ianuarie), Biserica Anglicană (24 ianuarie) şi biserica Parohiei Parcul Domenii-Casin (25 ianuarie). — 
ziarullumina.ro 


Acest articol a fost publicat în Antiecumenism, Antimasonerie, Blasfemie, Dusmanii României, Erezii, 
impotriva papismului, Noua Ordine Mondială, Ortodoxie, Sminteală și etichetat 18 si 19 ianuarie 2024, a 
doua zi, ereticul Timotei Parahoveanul, prima zi, saptamana de rugaciune comuna. Pune un semn de 
carte cu legătura permanentă. 

